Mbahet konferenca e parë për partneritetin publiko privat në Ballkanin Perëndimorë
Channel: Ministria e Financave
Date: 2014-05-05

Mbahet konferenca e parë për partneritetin publiko privat në Ballkanin Perëndimorë

Prishtinë - 27 nëntor 2013

Diskutimi rreth përvojave të vendeve të rajonit në identifikimin dhe shfrytëzimin e avantazheve të PPP-së në zhvillimin e projekteve të ndryshme me interes për qytetarët dhe për tërheqjen e investitorëve të huaj ishte qëllimi i Konferencës së parë për Partneritetit Publiko Privat në Ballkanin Perëndimorë, e cila u mbajt sot në Prishtinë nën organizimin e Departamentit Qendror për PPP në Ministrinë e Financave.

Pjesëmarrës në panelin e kësaj konference ishin përfaqësues nga EPEC -- Qendra Evropiane e Përvojës në PPP, pjesë e Bankës Evropiane për Investime, si dhe përfaqësues të agjencive përkatëse për PPP të Kroacisë , Lituanisë dhe Malit të Zi dhe përfaqësues tjerë të vendeve të rajonit.

Udhëheqësi i Departamentit Qendror për Partneritetin Publik Privat, Lorik Fejzullahu tha se përfshirja e sektorit privat në projekte të përbashkëta me sektorin publik, shihet si mundësi e mirë për përmirësimin e infrastrukturës, dhe ofrimin e shërbimeve më cilësore, me një kosto më të ultë për qytetarët. Në këtë drejtim, Kosova do të përfitojë nga përvojat e vendeve të Ballkanit Perëndimor sa i përket zhvillimit të partneritetit publiko privat".